ועדת הכספים, כנסת 20, פרוטוקול מספר 548, 2016-12-12 10:15

משה גפני: שינויים בתקציב לשנת 2016.

משה גפני: מספר פנייה לוועדה: 199 עד 204.

<ניר אמסל: הפנייה הזאת מבקשת לתגבר את תקציב משרד החוץ בסך של כ-131 מיליוני שקלים.

<ניר אמסל: התקציב מיועד למספר דברים.

<ניר אמסל: כפי שהוועדה בטח יודעת, משרד החוץ פועל בנציגויות שהוא מפעיל במדינות רבות בעולם.

<ניר אמסל: הסכום הגדול ביותר בתקציב מיועד לבצע תשלומים לאו"ם שמשרד החוץ מעביר בשם מדינת ישראל לאו"ם ולארגונים הבינלאומיים שישראל מחויבת להם.

משה גפני: אמרו לי שאם לא יעבירו את הכסף הזה, ישראל תיכנס לרשימה השחורה שם.

<ניר אמסל: התקציב הזה גם מיועד לבצע שיבוצים והעברות במבנה הנציגויות והשליחים של המדינה בחו"ל.

<ניר אמסל: בנוסף, יש פעילויות הסברה שהמשרד עושה בחו"ל כחלק מתכניות העבודה שלו, וגם פעילויות שהמשרד עושה בשיתוף עם משרדי ממשלה נוספים.

<ניר אמסל: הפנייה מבקשת לעדכן את תקציב האבטחה של המשרד בחו"ל בהתאם לצרכים בפועל, וגם ליישם מספר החלטות ממשלה כפי שהועברו לוועדה.

מנואל טרכטנברג: משרד החוץ, אם אינני טועה, הוא היחיד או בין הבודדים שהתקציב שלו קוצץ.

מנואל טרכטנברג: עכשיו באים עם תוספת של 130 מיליון, זה בסדר גמור, אנחנו נאשר את זה, אבל מה קורה כאן?

מנואל טרכטנברג: לא ידענו שצריך לשלם לאומות המאוחדות?

מנואל טרכטנברג: זה חדש העניין של הנציגויות באפריקה?

מנואל טרכטנברג: יש פה משהו שלא מסתדר.

מנואל טרכטנברג: לוקחים משרד שהיה צריך להיות בחזית של המאבק של ישראל בעולם, במיוחד בתקופה הזאת שאנחנו מותקפים מכל עבר, מקצצים אותו, ואחר כך באים בהעברה תקציבית ומוסיפים 130 מיליון שקל.

מנואל טרכטנברג: איפה אנחנו חיים בכלל?

<ניר אמסל: תקציב הבסיס של משרד החוץ נקבע בהתאם לסיכומים ובהתאם להחלטת הממשלה והשר הממונה.

<ניר אמסל: כך נקבע תקציב הבסיס.

<ניר אמסל: יש פעולות שהן מתמשכות, הן לא פעולות נקודתיות.

<ניר אמסל: התקצוב שלהן מתבצע בהתאם לביצוע בפועל וקצב התקדמות הפרויקטים.

<ניר אמסל: אין סיבה לשים כסף מראש.

<ניר אמסל: זה משרד גדול.

<ניר אמסל: 130 מיליון שקל נשמע אמנם סכום גדול, אבל הוא לא סכום כל כך גדול ביחס לתקציב המשרד.

<ניר אמסל: התקצוב נעשה בהתאם לצרכים בפועל של המשרד באותה שנה - פרויקטים של שיפוץ, פרויקטים ההסברתיים שהמשרד מריץ, החלטת ממשלה שהתקבלה אחרי העברת תקציב המדינה.

מנואל טרכטנברג: האם העניין של התשלום לאומות המאוחדות זו הפתעה?

מנואל טרכטנברג: הצטרפנו לאומות המאוחדות רק השנה?

<ניר אמסל: עיקר התקציב של התשלום לאומות המאוחדות נמצא בתקציב משרד החוץ.

<ניר אמסל: התקציב הזה מתעדכן בעצרת האו"ם כל שנה ושנה.

<ניר אמסל: התקציב הזה בנוי על מטבע זר.

מיקי רוזנטל: מה סדר הגודל של ההשתתפות באו"ם?

<קריאה: בסביבות ה-160 מיליון שקל בשנה.

משה גפני: כמה ארצות הברית נותנת?

<ניר אמסל: סכום גדול בהרבה.

מיקי רוזנטל: זה כולל את כל הארגונים כולם?

<ניר אמסל: כן.

משה גפני: מי בעד אישור פנייה 199-204, מי נגד, מי נמנע, ירים את ידו?

משה גפני: בעד – פה אחד

משה גפני: נמנעים – אין